
RAPORT  COMUN
asupra 
propunerii legislative pentru modificarea şi completarea Legii nr. 189/2000 privind aprobarea Ordonanţei Guvernului nr. 105/1999 pentru modificarea şi completarea Decretului - lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat, cu modificările ulterioare (Plx.184/2007), 
propunerii legislative privind modificarea şi completarea Ordonanţei Guvernului nr.105/1999 pentru modificarea şi completarea Decretului-lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, aprobată prin Legea nr.189/2000 (Plx.204/2007) 
şi propunerii legislative pentru modificarea Legii nr.189/2000 privind aprobarea Ordonanţei Guvernului nr.105/1999 pentru modificarea şi completarea Decretului-lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat, cu modificările ulterioare (Plx.205/2007)
1. În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, cu dezbaterea pe fond în procedură obişnuită, a propunerii legislative pentru modificarea şi completarea Legii nr.189/2000 privind aprobarea Ordonanţei Guvernului nr. 105/1999 pentru modificarea şi completarea Decretului - lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat, cu modificările ulterioare (Plx.184/2007), a propunerii legislative privind modificarea şi completarea Ordonanţei Guvernului nr.105/1999 pentru modificarea şi completarea Decretului-lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, aprobată prin Legea nr.189/2000 (Plx.204/2007) şi a propunerii legislative pentru modificarea Legii nr.189/2000 privind aprobarea Ordonanţei Guvernului nr.105/1999 pentru modificarea şi completarea Decretului-lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat, cu modificările ulterioare (Plx.205/2007), prin adresele nr.Plx.184/28 martie 2007, Plx.204/2 aprilie 2007, respectiv Plx.205/2 aprilie 2007.
La întocmirea prezentului raport în conformitate cu prevederilor art.68 alin.(1) din Regulamentul Camerei Deputaţilor, Comisia a avut în vedere:

· avizele Consiliului Legislativ (nr.1483 şi 1484 din 03.11.2006, respectiv 1496/06.11.2006)

· avizele Consiliului Economic şi Social (nr.2521/24.10.2006 şi 2671/07.11.2006)

· avizele negative ale Comisiei pentru buget, finanţe şi bănci (nr.173/04.04.2007, 187/16.04.2007, respectiv 188/23.04.2007)

· avizele negative ale Comisiei juridice, de disciplină şi imunităţi (nr.31/351/11.04.2007, 31/370 şi 31/371 din 18.04.2007)

· avizele Comisiei pentru drepturile omului, culte şi problemele minorităţilor naţionale (nr.25/211/04.04.2007, 25/231 şi 25/232 din 19.04.2007)

· punctele de vedere negative ale Guvernului (nr.3518/20.11.2006, 3555/22.11.2006, respectiv 3732/08.12.2006).

Propunerile legislative au ca obiect de reglementare, pe de o parte, includerea în rândul beneficiarilor Ordonanţei Guvernului nr.105/1999 şi a persoanelor care au suferit persecuţii de pe urma anexărilor teritoriale din perioada 1940 – 1945, iar pe de altă parte, mărirea cuantumului indemnizaţiilor prin corelare cu cele prevăzute de Legea nr.232/2006 pentru modificarea Decretului-lege nr.118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri.
Comisia propune Plenului Camerei Deputaţilor respingerea iniţiativelor legislative pentru evitarea paralelismului legislativ întrucât:
· art.2 din Hotărârea Guvernului nr.127/2002 privind aprobarea Normelor pentru aplicarea prevederilor Ordonanţei Guvernului nr.105/1999 cuprinde şi categoria persoanelor despre care fac vorbire cele trei propuneri legislative;
· în calitate de Cameră decizională, Camera Deputaţilor a adoptat, în şedinţa din 5 iunie 2007, un act normativ prin care se majorează cuantumul indemnizaţiilor lunare la 100 de lei, pentru toate persoanele beneficiare ale prevederilor Ordonanţei Guvernului nr.105/1999, similar cu cuantumul indemnizaţiilor acordate potrivit Decretului-Lege nr.118/1990 şi majorate prin Legea nr.232/2006.
2. Propunerile legislative fac parte din categoria legilor ordinare, conform prevederilor art.73 alin.(1) din Constituţia României, republicată. 

3. La dezbaterile asupra iniţiativelor legislative, care au avut loc în şedinţa comisiei din 6 iunie 2007 au participat, în conformitate cu prevederile art.55 din Regulamentul Camerei Deputaţilor, republicat:

· d-na Denisa Pătraşcu – Secretar de Stat, Ministerul Muncii, Familiei şi Egalităţii de Şanse
· d-na Georgeta Bratu – director, Ministerul Muncii, Familiei şi Egalităţii de Şanse

· d-na Cecilia Sebe – consilier, Ministerul Muncii, Familiei şi Egalităţii de Şanse.

4. La lucrările comisiei au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
5. Propunerile legislative a fost respinse de Senat în şedinţele din 22 martie 2007 (Plx.184) şi 28 martie 2007 (Plx.204 şi Plx.205). 
6. Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

